EkBass/fiwiki-20250220-pages-articles huggingface dataset:
Allemond

Allemond on kunta itäisessä Ranskassa Isèren departementissa Auvergne-Rhône- Alpesin alueella. Kunta tunnetaan myös nimellä Allemont. Se sijaitsee noin 45 kilometriä Grenoblesta itään. Kunnan alueella on mineraalivarantoja, ja niitä hyödyntämään sinne perustettiin 1700-luvulla kuninkaallinen valimo. Kunnan läpi virtaava joki Eau d'Olle padottiin 1970-luvulla Verneyn padolla, ja sen seurauksena sinne muodostui tekojärvi Lac du Verney.Tour de France 2018 Tiedosto:Allemond-Fonderie.jpg|Kuninkaallinen valimo Tiedosto:Barrage_verney_01.jpg|Verneyn pato ja tekojärvi Lac du Verney ==Aiheesta muualla== ==Lähteet== Luokka:Isèren kunnat
Solvang

Solvang on kaupunki Santa Barbaran piirikunnassa, Kalifornian osavaltiossa, Yhdysvalloissa. Se sijaitsee Santa Ynezin laaksossa. Kaupungin väkiluku oli vuoden väestönlaskennassa 5 245. Pormestarina toimii nykyisin Jim Richardson. Tanskalaiset uudisasukkaat perustivat Solvangin 1911 ja se sai kaupunkioikeudet toukokuussa 1985. Moni rakennus kaupungin keskustassa on rakennettu perinteiseen tanskalaiseen tyyliin. ==Kuvia kaupungista== Tiedosto:Solvang mill.jpg|Tuulimylly Solvangissa. Tiedosto:Solvang Bethania Lutheran Church.JPG|Luterilainen kirkko. Tiedosto:Solvang, California.jpg|Solvang elokuussa 2015. Tiedosto:Solvang Danish Mill Bakery.jpg|Tanskalainen leipomo. ==Lähteet== == Aiheesta muualla == Luokka:Kalifornian kaupungit Luokka:Santa Barbaran piirikunta
Tex Winter

Morice Fredrick ”Tex” Winter (25. helmikuuta 1922 Wellington, Texas – 10. lokakuuta 2018 Manhattan, Kansas) oli yhdysvaltalainen koripallovalmentaja, joka tuli tunnetuksi lajiin huomattavasti vaikuttaneen kolmiohyökkäyksen kehittäjänä. Winter toimi NBA:ssa 1970-luvulla kaksi kautta Houston Rocketsin päävalmentajana ja teki kymmenien kausien uran yliopistovalmentajana. Menestystä hän keräsi kahden NBA:n aikansa parhaan joukkueen, 1990-luvun Chicago Bullsin ja 2000-kymmenluvun alun Los Angeles Lakersin apuvalmentajana saavuttaen yhteensä yhdeksän NBA:n mestaruutta. Vuonna 2009 hän voitti kymmenennen NBA-mestaruutensa Lakersin konsulttina. Hänet on nimetty Basketball Hall of Fameen. == Elämä ja ura == Winter valmensi yliopistojoukkueita vuosikymmenien ajan.College Basketball at Sports- Reference.com Vuonna 1962 julkaistiin Winterin kolmiopelistä kertova kirja The Triple-Post Offense. Vuosina 1971–1973 Winter toimi NBA-joukkue Houston Rocketsin päävalmentajana. Vuosina 1985–1998 hän toimi Chicago Bullsin apuvalmentajana voittaen kuuluisassa dynastiassa kuusi NBA:n mestaruutta. Vuosina 1999–2008 Winter toimi apuvalmentajana Los Angeles Lakersissa jossa voitti kolme mestaruutta lisää. Jokaisella mestaruuskaudellaan Winterin joukkueen päävalmentajana toimi Phil Jackson. Kaudella 2008–2009 Winter saavutti vielä yhden mestaruuden Lakersin konsulttinahttps://web.archive.org/web/20090504205928/http://www.nba.com/2009/news/features/dave_mcmenamin/04/27/winter20090427/index.html.https://www.si.com/nba/2018/10/12/tex- winter-pioneer-triangle-offense-michael-jordan-chicago-bulls-phil-jackson-la- lakersBasketball-Reference.com Vuonna 2011 Winter nimettiin Basketball Hall of FameenThe Naismith Memorial Basketball Hall of Fame. Winter kuoli 96-vuotiaana Kansasin Manhattanilla 10. lokakuuta 2018.https://www.is.fi/nba/art-2000005859967.htmlhttps://yle.fi/urheilu/3-10451224http://www.nba.com/article/2018/10/10/tex- winter-chicago-bulls-assistant-coach-dies == Lähteet == * Profiili Basketball- Reference.com * Profiili College Basketball at Sports-Reference.com * Tex Winter The Naismith Memorial Basketball Hall of Fame === Viitteet === == Aiheesta muualla == Luokka:Yhdysvaltalaiset koripallovalmentajat Luokka:Vuonna 1922 syntyneet Luokka:Vuonna 2018 kuolleet
Jim Pembroke Band

Jim Pembroke Band oli Jim Pembroken yhtye, joka toimi vuosina 1979–1980. Yhtyeen kokoonpano vaihteli sen toiminnan aikana: sen ensisinglellä soittaa Pembroken lisäksi Ronnie Österberg, Hasse Walli, Antero Jakoila ja Make Lievonen, mutta albumilla kokoonpanossa soitti Pembroken ja Österbergin lisäksi Mats Huldén, Olli Haavisto, Timo Vakkilainen, ja Petteri Salminen.Meriläinen 2006, s. 349–360 Heidän lisäkseen yhtyeessä ehtivät demovaiheessa soittaa ainakin Sakari Kukko, Pekka Nylund, Luumu Kaikkonen ja Jukka Syrenius. Yhtyeeltä julkaistiin sen olemassaolon aikana kaksi singleä ja albumi Flat Broke.Meriläinen 2006, s. 349–360 Lisäksi kaksi yhtyeen livekappaletta julkaistiin kokoelmalevyillä: Otis Rush -coveri "All Your Love" albumilla Metropolis ja Randy Newman -coveri "It's Money That I Love" albumilla Provinssi-rock ’80 Live.Meriläinen 2006, s. 349–360 == Diskografia == * Flat Broke (1980) === Singlet === * "Hard Top Lincoln" / "Golden Days" (1979) * "Money Is King" / "The Nashville Co-Writers' Plan" (1980) == Lähteet == * === Viitteet === Luokka:Suomalaiset rockyhtyeet Luokka:1970-luvun yhtyeet ja sooloartistit
Akzidenz-Grotesk

Akzidenz-Grotesk on H. Bertholdin kirjasinvalimon vuonna 1898 julkaisema sans- serif tai groteski kirjaintyyppi. Kirjaintyypin nimi oli aluksi Accidenz- Grotesk, ja sen kirjainmuodot perustuvat Royal Grotesk -kirjaintyyppiin, jonka oli suunnitellut Ferdinand Theinhardt. Theinhardtin kirjapaino yhdistyi sittemmin Bertholdiin. Bertholdin taiteellisen johtajan Günter Gerhard Langen johdolla Akzidenz-Grotesk laajeni 1950- ja 1960-luvuilla kokonaiseksi kirjainperheeksi. Kirjaintyypin merkistöä laajennettiin ja uudet leikkaukset AG Medium Italic, AG ExtraBold, AG Italic, AG ExtraBold Condensed & Italic ja AG Super suunniteltiin. 2000-luvulla Akzidenz-Groteskiin on lisätty vielä useita muitakin leikkauksia. ==Lähteet== == Aiheesta muualla == Luokka:Kirjaintyypit
Pekka Nylund

Pekka Nylund (s. 15. kesäkuuta 1957)http://www.ilposaastamoinen.fi/musiikki/soittaminen/los-ustads/1984-los- ustads-ii on suomalainen kitaristi, jonka yhtyeitä ovat olleet muun muassa Piirpauke, Los Ustads, Pohjantahti, Jukka Gustavson Organ Fusion Band, Sahti, Suhkan Uhka ja Nefes. Lisäksi hän on soittanut useilla Jukka Gustavsonin soololevyillä. 2000-luvulla Nylund on soittanut BigJam-yhtyeessä, joka on käyttänyt myös nimeä Wigwam Revisited. Hänelle myönnettiin taiteilijaeläke vuonna 2018. == Lähteet == == Aiheesta muualla == *Nylund Discogs-sivustolla Luokka:Suomalaiset kitaristit Luokka:Elävät henkilöt Luokka:Vuonna 1957 syntyneet
Hotdog (albumi)

Hotdog on rap-artisti Pyhimyksen ensimmäinen Lika-Aki -taiteilijanimellä julkaistu albumi. Se julkaistiin digijulkaisuna, lp-levynä ja c-kasetilla 3. maaliskuuta 2017. Aiemmin Lika-Aki -nimellä on julkaistu vain yhteislevy Katuvisioita Perhosveitsi-Heikin eli Heikki Kuulan kanssa. == Kappaleet == # # # # # # # # # # == Lähteet == Luokka:Pyhimyksen albumit Luokka:Vuoden 2017 albumit
Visitors

Visitors tai The Visitors voi tarkoittaa ainakin seuraavia: * The Visitors, Abban studioalbumi vuodelta 1981 * ”Visitors”, Koto-yhtyeen musiikkikappale vuodelta 1985 * Vierailijat (Visitors), R. L. Stinen nuortenkirja * Vierailijat (The Visitors), Elia Kazanin ohjaama elokuva vuodelta 1972 * Uhka merellä (The Visitors), Richard Franklinin ohjaama elokuva vuodelta 2003.
Mangaaniheptoksidi

Mangaaniheptoksidi eli mangaani(VII)oksidi (Mn2O7) on mangaanin ja hapen muodostama epäorgaaninen molekyyliyhdiste. Aine on suhteellisen pysymätöntä ja reagoi herkästi, jopa räjähdysmäisesti. ==Ominaisuudet ja valmistus== Huoneenlämpötilassa mangaaniheptoksidi on tummanviolettia tai ruskeaa nestettä, jolla on vihreä kiilto. Yhdisteellä on voimakas pistävä haju. Mangaaniheptoksidin rakenne koostuu kahdesta MnO4-tetraedristä, jotka jakavat yhden kärjen. Yhdiste reagoi veden kanssa muodostaen permangaanihappoa ja se on siis happoanhydridi. Aine liukenee tetrakloorimetaaniin. Mangaaniheptoksidi on erittäin voimakas hapetin ja reagoi orgaanisten yhdisteiden kanssa sytyttäen ne palamaan. Tällöin aine pelkistyy mangaanidioksidiksi. Reaktio voi olla jopa räjähdysmäinen. Kuumennettaessa mangaaniheptoksidia noin 95 °C:n lämpötilaan se hajoaa räjähdysmäisesti mangaanidioksidiksi ja hapeksi. Mangaaniheptoksidia voidaan valmistaa permanganaattisuolan esimerkiksi kaliumpermanganaatin ja rikkihapon välisellä reaktiolla. ::2 KMnO4 \+ 2 H2SO4 → Mn2O7 \+ H2O + 2 KHSO4 ==Lähteet== Luokka:Mangaaniyhdisteet Luokka:Oksidit
Crimson Day

Crimson Day on tamperelainen melodista heavy metalia soittava yhtye. Yhtye on perustettu vuonna 2013 ja on julkaissut sen jälkeen yhden EP:n ja kaksi studioalbumia. == Historia == Crimson Day perustettiin Tampereella 2013. Yhtye oli ollut toiminnassa aiemmin eri nimellä, mutta nimeä päätettiin vaihtaa yhtyeessä tapahtuneiden kokoonpanomuutosten yhteydessä. Samalla yhtyeeseen liittyivät soolokitaristi Ari Balzar ja laulaja Valtteri Heiskanen. Yhtye äänitti ja julkaisi ensimmäisen EP:nsä samana vuonna. Vuonna 2014 yhtyeen kitaristi ja toinen lauluntekijä Jyri Murto erosi yhtyeestä ja tilalle tuli The Jasser Arafatsista Jesse Liukkonen. Yhtyeen esikoisalbumi Order of the Shadows julkaistiin loppuvuodesta 2015 saksalaisen levy-yhtiö Iron Shield Recordsin kautta. Pian albumin julkaisun jälkeen Heiskanen erosi yhtyeestä. Heiskasen paikalle tuli väliaikaisesti Lassi Landström ja myöhemmin hänet kiinnitettiin yhtyeen viralliseksi laulajaksi. Yhtye alkoi säveltää uutta materiaalia ja julkaisi kaksi uutta singleä syksyllä 2016. Vuoden 2017 Crimson Day keikkaili ja nauhoitti uutta materiaalia. Toinen studioalbumi At The Mountains Of Madness julkaistiin omakustanteena tammikuussa 2018, minkä jälkeen yhtye lähti ensimmäiselle Suomen kiertueelleen. Loppuvuodesta 2019 Landström ja Liukkonen erosivat yhtyeesttä. Tammikuussa 2020 toiseksi kitaristiksi kiinnitettiin Janne Rantanen ja laulajaksi Lyon Maiden ja Nuclear Nightshift -yhtyeissä vaikuttanut Milka Uusitalo. Uudella kokoonpanolla Crimson Day uudisti logon, sekä julkaisi kesällä kaksi singleä "Raising the Fury" ja "Black as the Heavens Above". Tammikuussa 2021 Tuomas Lesonen jätti yhtyeen ja kolmannelle pitkäsoitolle löytyi sessiorumpali Juhani Ikonen, joka kiinnitettiin kuitenkin vakituiseksi jäseneksi kesken levyn teon. == Jäsenet == * Milka Uusitalo – laulu * Ari Balzar – kitara * Janne Rantanen – kitara * Jesse Kämäräinen – basso * Janne Ollikainen – rummut == Julkaisut == === Albumit === * Order of the Shadows (2015) * At The Mountains Of Madness (2018) === EP:t === * Crimson Day (2013) === Singlet === * Sandstalker (2015) * Beasts of Prey (2016) * My Last Rites (2016) * Nightwalker (2017) * Raising the Fury (2020) * Black as the Heavens Above (2020) * Crimson Day (2022) * Night to Forget (2022) * The Mortal Undead (2022) * Eternal Night of the Mind (2022) == Aiheesta muualla == *Crimson Dayn kotisivu *Crimson Dayn Facebook Luokka:Heavy metal -yhtyeet Luokka:Suomalaiset metalliyhtyeet
Urpola

Urpola on Mikkelin 11. kaupunginosa, joka sijaitsee noin kilometri Mikkelin torilta etelään aivan Savon radan eteläpuolella. Kaupunginosan naapureina ovat pohjoisessa Nuijamiehen, idässä Kenkäveronniemen, etelässä Kattilansillan ja lännessä Pitkäjärven kaupunginosat. Urpolassa sijaitsevat muun muassa Saimaanportin Yhtenäiskoulu, Selännekadun silta, Urpolan kartano ja Urpolan luontokeskus. Urpolanlammen pohjoisosa uimarantoineen ja läheisine urheilukenttineen kuuluu Urpolaan. ==Lähteet== ==Aiheesta muualla== *Urpola- Pitkäjärvi (ulkoilureittikartta, pdf) (mikkeli.fi) *Urpolan kartano (mikkeli.fi) *
Rönö (täsmennyssivu)

Rönö voi viitata seuraaviin: *Rönö, saari Kallavedessä, Kuopion Väinölänniemen edustalla. *Rönö, Kuopion 18. kaupunginosa, jonka keskus on Rönön saari. *Rönön linna, linna Ruotsissa, nykyisessä Norrköpingin kunnassa. *Rönö, Ruotsin Norrköpingin kunnan piiri. *Rönö, aiempi pitäjä Ruotsissa, nykyisin Ruotsin Norrköpingin kunnan piiri. *Rönö () aiempi kihlakunta Ruotsin Södermanlandin kaakkoisosassa, nykyisen Nyköpingin kunnan pohjoisosissa ja osaksi myös Gnestan kunnassa *Rønø, saari Tanskan lounaisosissa, Pohjanmeren rannikolla.
Lastenkulttuuri

Lastenkulttuurilla tarkoitetaan ammattilaisten lapsille tuottamaa, lasten kanssa yhdessä tekemää kulttuuria. Lastenkulttuuria on myös lasten itsensä luoma kulttuuri, joka perustuu esimerkiksi leikkiin. Usein lastenkulttuurista puhuttaessa tarkoitetaan alle 18-vuotiaille suunnattua kulttuuritoimintaa. Näin ollen lastenkulttuurin käsite kattaa yleensä myös nuortenkulttuurin. Lapsille suunnattu kulttuuri on hyvin laaja ja monitahoinen kokonaisuus. Lastenkulttuurin ammattilaiset, joihin voi kuulua niin tuottajat ja lastenkulttuurikeskusten henkilökunta kuin taiteilijat ja taidekasvattajat, operoivat yleensä monen taiteenlajin kentällä yhtäaikaisesti. Myös erilaiset erityisryhmät ja vähemmistöt näkyvät vahvasti lastenkulttuurin arjessa. Esimerkiksi koululuokalle järjestettävässä taidetyöpajassa huomioidaan nykyään niin erityistä tukea tarvitsevat lapset kuin kulttuuriset vähemmistötkin, ja vuosittaisen valtakunnallisen lastenkulttuurifoorumin teemana oli vuonna 2018 kulttuurinen diversiteetti lastenkulttuuripalveluissa. == Lastenkulttuuripolitiikka == Lastenkulttuuripolitiikka on erityisesti opetus- ja kulttuuriministeriön painopiste. Sen tavoitteena on, että taide ja kulttuuri olisivat pysyvä osa lasten ja nuorten elämää lastenkulttuurikeskusten, taiteen perusopetuksen järjestäjien, taidelaitosten, museoiden, teattereiden, orkestereiden, kirjastojen, perinneyhdistysten ja muiden taide- ja kulttuuritoimijoiden työn kautta. Lastenkulttuuripolitiikka liittyy lapsen oikeuksiin, joiden perustana on Yhdistyneiden kansakuntien yleissopimus lapsen oikeuksista. Lapsen oikeuksien sopimus on kansainvälinen ihmisoikeussopimus, joka asettaa sopimusvaltioille velvoitteen kunnioittaa ja noudattaa siinä taattuja lapsen oikeuksia ja myös velvoitteen saattaa kansallisen lainsäädäntönsä vastaamaan sopimuksessa vahvistettuja oikeuksia. Suomessa lapsen oikeuksien toteutumista edistää mm. lapsiasiavaltuutettu yhteistyössä eri viranomaisten kanssa. Järjestötasolla lasten kulttuuristen oikeuksien toteutumista edistää muun muassa Suomen lastenkulttuurikeskusten liitto, joka kokoaa yhteen lastenkulttuurin laatuperiaatteisiin sitoutuneet lastenkulttuurikeskukset. == Katso myös == * Taiteen edistämiskeskus (lastenkulttuurin erityisavustukset) == Lähteet == *
Saarijärvi (Kuopio, Rahusenkangas)

Saarijärvi on pieni, 5,4 hehtaarin suuruinen rehevä lampi Kuopiossa, noin 2,5 kilometriä kaupungin keskustan pohjoispuolella. Järvi sijaitsee miltei kokonaan Rahusenkankaan kaupunginosassa aivan Savon radan länsipuolella. Pieni osa järvestä jäi aikoinaan ratapenkereen koillispuolelle ja se näkyy uudemmassa ilmakuva-aineistossa jo kasvillisuuden peittämänä; vuoden 2014 esittelyssä järveä kuvataan matalan kannaksen kahtia jakamaksi lammeksi. Pieniä osia järven itälaidasta kuuluu Kelloniemeen. Lammen kalastoon kuuluvat hauki, särki, ahven ja ruutana. Veden laatua on seurattu vuodesta 1984 alkaen. Laatua kuvataan huonoksi, talvella hapettomaksi ja kesällä vähähappiseksi. Järveen saapuu kaksi hulevesiviemäriä sekä ojat Ritosenlammesta ja Pitkälammesta. Valuma-alueen laajuus on 27,4 hehtaaria, kaukovaluma-alue 117,2 hehtaaria. Saarijärvestä johtaa purkuoja koilliseen Kettulanlahteen. ==Lähteet== Luokka:Kuopion järvet Luokka:Rahusenkangas Luokka:Haukiveden–Kallaveden alue
Sadan vuoden yksinäisyys (kappale)

Sadan vuoden yksinäisyys oli Matti Inkisen Sig-yhtyeen vuonna 1984 tekemä kappale, joka nousi hitiksi. Kappale on sujuvaa poppia, jonka sanat ovat sentimentaalisen romanttis-traagiset. Kappale nousi Hittimittarissa 3. sijalleMattila 2018, s 117. Se tuli mukaan "Unelmia" levylle. Kappale pohjautui alkujaan Inkisen vuonna 1974 tekemään Medaljonki-nimiseen kappaleeseen. "Sadan vuoden yksinäisyys" tuli kappaleen nimeksi, kun Inkisen tyttöystävä erosi tästä ja lähetti Matille Gabriel García Márquezin kirjan "Sadan vuoden yksinäisyys". == Lähteet == * === Viitteet === Luokka:SIG:n kappaleet Luokka:Vuoden 1984 kappaleet
Eurostile

Eurostile on Aldo Novaresen vuonna 1962 suunnittelema kirjaintyyppi. Eurostilen julkaisi italialainen kirjasinvalimo Nebiolo, jonka aiemmin julkaistusta kirjaintyyppistä Microgrammasta Eurostile sai vaikutteita. Eurostile kuvastaa 1950- ja 1960-luvun eteenpäinsuuntautuvaa henkeä. Sen leveät muodot ja pyöristetyt kulmat muistuttavat tuon ajan televisioiden kuvaputkia tai lentokoneiden ikkunoita. Sen vuoksi Eurostile herättää lukijassa dynaamisen ja teknologisen vaikutelman. Kirjaintyyppi onkin ollut erittäin suosittu tieteiselokuvissa ja tv-sarjoissa, esimerkiksi Stanley Kubrickin 2001: Avaruusseikkailussa, Star Trekissä ja Duncan Jonesin Kuu- elokuvassa. Eurostileä on myös käytetty useissa logoissa. Eurostilestä julkaistiin alun perin kolme leikkausta: normaali, levennetty sekä lihava levennetty. Vuonna 1964 julkaistiin lihava leikkaus ja 1966 kavennettu leikkaus. ==Lähteet== Luokka:Kirjaintyypit
Läntinen Tarvonsilta

Läntinen Tarvonsilta () on 144 metriä pitkä ja 6 metriä leveä silta Pellavaniemen ja Tarvo-nimisen saaren välissä Espoossa. Tarvon itäpuolella sijaitsee Itäinen Tarvonsilta. Silta ylittää Läntisen Tarvonsalmen, joka yhdistää Laajalahden Isoon Huopalahteen. Silta on tarkoitettu kävely- ja pyöräliikenteelle, ja se on osa pääpyöräreittiä Leppävaarasta Helsingin keskustan suuntaan. Ensimmäiset sillat Tarvolle rakennettiin vuonna 1915 osana tykkitietä Laajalahden ja Munkkiniemen välille, joka oli osa venäläistä linnoitusketjua Krepost Sveaborg. Puusillan kansi poltettiin sisällissodassa kevällä 1918, mutta palossa säästyneiden siltapilarien päälle asetettiin kolme tukkia kulkuyhteyden muodostamiseksi salmen yli. Siltaa ei korjattu ja viranomaiset kielsivät kolmen tukin sillan käytön sakon uhalla 1930-luvun lopussa. Kävelijöille ja pyöräiljöille rakennettiin uusi puusilta vuonna 1964, kaksi vuotta Tarvon ylittävän moottoritiesillan valmistumisen jälkeen noin 100 metriä pohjoiseen. Jää tuhosi puusillan vuonna 1988 ja se korvattiin uudella ponttonisillalla vuonna 1989. Kun ponttonisilta oli tullut elämänkaarensa loppuun se korvattiin betonisillalla, joka otettiin käyttöön lokakuussa 2020. == Lähteet == Luokka:Espoon sillat Luokka:Kevyen liikenteen sillat Luokka:Laajalahti (Espoo)
Andrzej Szczypiorski

Andrzej Szczypiorski (3. helmikuuta 1928 – 17. toukokuuta 2000) oli puolalainen toimittaja, kirjailija ja poliitikko. Szczypiorski osallistui nuorena Varsovan kansannousuun, ja joutui sen kukistumisen jälkeen Sachsenhausenin keskitysleirille. Vapauduttuaan hän ryhtyi toimittajaksi vuonna 1946, ja julkaisi ensimmäisen kertomuskokoelmsansa vuonna 1955. Kaikkiaan hän julkaisi yli 20 teosta. Hn osallistui demokraattisen opposition toimintaan 1970-luvun lopulta, joutui eristetyksi vuosiksi 1981–1982, ja valittiin senaattoriksi 1989. Vuonna 1991 hän lopetti aktiivisen toiminnan politiikassa. Sen jälkeen hänestä tuli suosittu kolumnisti. Szczypiorskin teos Alku ilmestyi Tammen Keltainen kirjasto -sarjassa vuonna 1994 Kirsti Sirasteen suomentamana. == Lähteet == Luokka:Puolalaiset kirjailijat Luokka:Vuonna 1928 syntyneet Luokka:Vuonna 2000 kuolleet
Zosimus Palestiinalainen

Pyhä Zosimus Palestiinalainen (myös Zosimas; 460–560) oli Theodosius II:n aikainen palestiinalainen erakko ja pappi sekä pyhän Egyptin Marian ystävä ja elämäkerturi. Hän eli luostarissa Jordanin rannoilla Israelin alueella ja kerrotaan saavuttaneen sadan vuoden iän. Pyhimys löysi sattumalta pyhän Egyptin Marian erakkomajan ja tämä kertoi miehelle elämäntarinansa. Mies kuvataan munkkina tuomassa eukaristiaa pyhälle Egyptin Marialle tai puhumassa hänelle Jordanjoella. Hänen muistopäiväänsä vietetään 4. huhtikuuta. == Lähteet == Luokka:Munkit Luokka:Papit Luokka:Pyhimykset Luokka:Erakot Luokka:Israelilaiset papit Luokka:Vuonna 460 syntyneet Luokka:Vuonna 560 kuolleet
Ivan Cankar

Ivan Cankar (10. toukokuuta 1876 – 11. joulukuuta 1918) oli slovenialainen kirjailija. Yhdessä Oton Župančičin, Dragotin Ketten ja Josip Murnin kanssa hän aloitti modernismin slovenialaisessa kirjallisuudessa. Cankarin teoksia on käännetty muille kielille slovenialaiskirjailijoista eniten. Häntä on verrattu Franz Kafkaan ja James Joyceen. Vrhnikan kaupunki oli Cankarille läheinen, ja hän kuvaa sitä monissa teoksissaan. == Lähteet == Luokka:Slovenialaiset kirjailijat Luokka:Vuonna 1876 syntyneet Luokka:Vuonna 1918 kuolleet
Väinö Pajunen (filosofian tohtori)

Väinö Pajunen (3. helmikuuta 1906 Viipuri – 1. marraskuuta 1979 Hämeenlinna)Kuolinilmoitus, Väinö Pajunen, Uusi Suomi, 1979, No 298, sivut 4 ja 5, julkaistu 6.11.1979Fennica oli suomalainen opettaja ja tietokirjailija. Hän kirjoitti yhdessä Lauri Elimäen kanssa kirjan: Opin laskemaan. K 1, Kaupunkien ja niihin verrattavien asutuskeskusten kansakoulujen laskennon ja mittausopin oppikirja : III ja IV luokka. Pajunen tuli ylioppilaaksi 1925 ja filosofian maisteriksi 1931 ja tohtoriksi 1950. Hän toimi Sortavalan seminaarissa matematiikan ja luonnonopin lehtorina vuosina 1932–1940 ja 1942–1944. Itä-Suomen seminaarissa hän opetti 1944–1947 ja Hämeenlinnan seminaarissa 1947–1950. Vuodesta 1950 Pajunen toimi Jyväskylän kasvatusopillisessa korkeakoulussa. Opettajaneuvoston jäsen hän oli 1943–1946. Pajusen vanhemmat olivat puuseppä Fredrik Pajunen ja Katri (o.s. Pitkänen). Puoliso oli Airi Annikki (o.s. Lehtoranta). ==Julkaisut== * Über die Kinetik der Cannizaroschen Reaktion beim Formaldehyd. Helsinki : Suomalainen tiedeakatemia, 1950. – (Annales Academiae scientiarum Fennicae. ISSN 0066-1961 37) – Väitöskirja * Laskennon opetus, WSOY, 1952. (Jyväskylän kasvatusopillisen korkeakoulun opetusoppeja 2) – 2. p. WSOY, 1956 * Väinö Pajunen, Lauri Elimäki, Opin laskemaan. Oppikirjasarja, useita painoksia, WSOY * Opas Jyväskylän kasvatusopillisessa korkeakoulussa opiskeleville 1. Jyväskylän kasvatusopillisen korkeakoulun kasvatustieteen laitos, 1955 * Opas Jyväskylän kasvatusopillisessa korkeakoulussa opiskeleville 2. Jyväskylän kasvatusopillisen korkeakoulun kasvatustieteen laitos, 1955 * Ohjelmoitu geometria 1–2, WSOY, 1969 * Geometrian omatoimikirja 1–4, WSOY, 1971 == Lähteet == * Kuka kukin on (Aikalaiskirja) : Who's who in Finland 1954 sivu 611 ===Viitteet=== Luokka:Suomalaiset tietokirjailijat Luokka:Suomalaiset opettajat Luokka:Vuonna 1906 syntyneet Luokka:Vuonna 1979 kuolleet
Vakhtang Balavadze

Vakhtang Balavadze (, , 20. marraskuuta 1927 Ganiri, Transkaukasian SFNT – 25. heinäkuuta 2018 Tbilisi, Georgia) oli Neuvostoliittoa edustanut vapaapainija, olympiamitalisti ja maailmanmestari. 73 kilogramman painoluokassa kilpaillut Balavadze saavutti vapaapainissa olympiapronssia Melbournessa 1956. Hän kilpaili myös Rooman kesäolympialaisissa 1960. Balavadze voitti painoluokkansa maailmanmestaruuden Tokiossa 1954 ja Istanbulissa 1957 sekä MM-hopeaa Teheranissa 1959.Olympics at Sports-Reference.comInternational Wrestling Database Balavadze toimi painijanuransa jälkeen valmentajana Georgiassa. Hän kuoli Tbilisissä 90-vuotiaana 25. heinäkuuta 2018.https://m.championat.com/news/sport/other/3498267/ == Lähteet == * Vakht'ang Balavadze Bio, Stats, and Results Olympics at Sports-Reference.com * Balawadze, Vachtang (URS) International Wrestling Database === Viitteet === == Aiheesta muualla == Luokka:Neuvostoliittolaiset vapaapainijat Luokka:Neuvostoliittolaiset olympiamitalistit Luokka:Vuonna 1927 syntyneet Luokka:Vuonna 2018 kuolleet
Tumucumaquen kansallispuisto

Tumucumaquen kansallispuisto on luonnonsuojelualue Brasiliassa, Amazonin sademetsässä. Se on maailman laajin kansallispuisto, pinta-alaltaan yli 38 800 neliökilometriä. Alueella on useita vesiputouksia ja metsän yläpuolelle kohoavia graniittikallioita. Siellä elää laiskiaisia, jaguaareja, kilpikonnia ja harpyijoita. Puisto sijaitsee erittäin vaikeakulkuisella alueella,joten salametsästys ei ole niin suuri ongelma kuin monissa muissa kansallispuistoissa. Sen alueella ei elä Brasilian alkuperäisväestöä. Sieltä on kuitenkin löytynyt tinamalmia, ja hallitus yrittää lopettaa alueella toimivan pienimuotoisen kaivostoiminnan. == Lähteet == Luokka:Brasilian kansallispuistot
Skotlannin vapaakirkko (1843-1900)

Skotlannin vapaakirkko oli skotlantilainen kirkkokunta, joka perustettiin vuonna 1843 Skotlannin kirkossa tapahtuneen suuren hajaannuksen seurauksena. Vuonna 1900 sen suuri enemmistö yhdistyi Skotlannin yhdistyneen presbyteerikirkon kanssa muodostaen Skotlannin yhdistyneen vapaakirkon, jonka enemmistö puolestaan yhdistyi vuonna 1929 Skotlannin kirkon kanssa. Kuitenkin vähemmistö Skotlannin vapaakirkosta jatkoi olemassaoloaan itsenäisenä, käyttäen nimeä Skotlannin vapaakirkko. == Vuoden 1843 hajaannus == Vuonna 1690 oli presbyteerisestä Skotlannin kirkosta tullut Skotlannin valtiokirkko. Jo 1700-luvulla siitä irtosi joitain pieniä ryhmittymiä, mutta vuoden 1843 irtautuminen oli näitä selkeästi merkittävämpi.Sen syyt juonsivat juurensa vuonna 1834 alkaneeseen riitaan oikeudesta nimittää papit seurakuntiin seurakuntien ja patronaattioikeuden haltijoiden välillä. Riita muodostui periaatteelliseksi kiistaksi valtiovallan ja kirkollisen vallan välillä. Valtio kumosi kaikki ne kirkolliset lait, jotka eivät olleet saaneet valtiollista vahvistusta ja antoivat rangaistuksia papeille, jotka kirkollisen hallinnon päätösten mukaisesti olivat vastustaneet valtion toimenpiteitä papinvirkojen täytössä. Toisaalta kirkon yleiskokous (General assembly) erotti viroistaan ne papit, jotka noudattivat valtion määräyksiä. Yritykset sovitella tilannetta osoittautuivat turhiksi, ja 18. toukokuuta 1843 Skotlannin kirkosta erosi 474 pastoria seurakuntiensa innokkaalla tuella. Eronneiden joukkoa johti Thomas Chalmers. Eronneet pastorit luonnollisesti menettivät virkansa ja tulonsa Skotlannin kirkossa. == Toiminta == Kirkko joutui lähtemään liikkeelle vapaaehtoisen kannatuksen voimin. Sen kannattajat osoittautuivat kuitenkin hyvin uhraavaisiksi, sillä vuoden aikana rakennettiin yli 500 kirkkoa pappiloineen ja kouluineen sekä perustettiin oma seura pakanalähetystä varten. Sen tulot olivat jo seuraavana vuonna suuremmat kuin mitä olivat olleet jakamattomalla Skotlannin kirkolla. Toiminta jatkui myöhemminkin voimakkaana. Patronaattijärjestelmän epäkohtien poistaminen Skotlannin kirkosta eivät johtaneet välittömästi paluuseen sen yhteyteen, sillä uusi asema koettiin hyväksi. == Yhdistyminen ja kiista kirkon omaisuudesta == Vuonna 1900 Skotlannin vapaakirkko yhdistyi kahden pienemmän vapaakirkon kanssa muodostaen Skotlannin yhdistyneen vapaakirkon (United free church of Scotland). Tämä uusi kirkko oli 1 620 seurakunnallaan miltei Skotlannin kirkon veroinen kooltaan. Kuitenkaan 27 pientä seurakuntaa pääosin Skotlannin Ylämailta ei hyväksynyt yhdistymistä, vaan julistautuivat Skotlannin vapaakirkon laillisiksi jatkajiksi ja vaativat itselleen koko sen omaisuutta. Englannin parlamentin ylähuone myönsikin heille oikeuden siihen. Uusi kirkko olisi näin joutunut jälleen aloittamaan tyhjän päältä, mutta päätöstä pidettiin siinä määrin kohtuuttomana, että vapaakirkon täytyi suostua jakoon, jossa se sai kuitenkin lähes puolet kyseisestä omaisuudesta. Kyseinen Skotlannin vapaakirkko toimii edelleen. == Lähteet == Luokka:Reformoidut kirkot Luokka:Kristinusko Skotlannissa
Arne Thulé

__NOTOC__ Berndt Arne Richard Thulé (18. tammikuuta 1895 Tampere – 1968 Österåker) oli suomalainen arkkitehti ja laulaja. Hänen isoisänsä oli ruotsalaissyntyinen urkujenrakentaja Anders Thulé. == Ura arkkitehtina == Thulé valmistui arkkitehdiksi Helsingin teknillisestä korkeakoulusta 1921 ja työskenteli vuodesta 1925 lähtien Helsingin kaupungin rakennustoimistossa. Tunnetuin hänen suunnittelemansa rakennus on Hämeenkyröön 1938 valmistunut Mannanmäen näkötorni. Lisäksi Thulé suunnitteli muun muassa seuratalo Koskilinnan Hämeenkyrön Kyröskoskelle. Hänen sisarensa oli Kyröskosken paperitehtaan omistajan vuorineuvos Gösta Sumeliuksen puoliso. 1950-luvulla Thulé muutti Ruotsiin, jossa hän asui Tukholman lähellä Rydbossa. Joidenkin tietojen mukaan Thulé toimi opettajana Härnösandin teknillisessä oppilaitoksessa. === Töitä === *As Oy Montana, Turku, 1929 *Mannanmäen näkötorni, Hämeenkyrö, 1938 *Käpylän kirjasto, Helsinki, 1939 *Koskilinna, Hämeenkyrö, 1940 == Musiikki == Taidelaulua harrastaneen Thulén ääniala oli basso. Hän esiintyi Yleisradiolle äänityksiä tehneessä Kollegakvartetissa, jonka muita jäseniä olivat Erik Lindholm, Herrick Arvidson ja Waldemar Helen. Syyskuussa 1930 Thulé levytti Saksassa kymmenen laulua Columbia-levy-yhtiölle. === Levytykset === *Elsi pien / Yksin valvoessa (1930) *Haapapellon polkka / Sukulaulu (1930) *Joulukuun ruusu / Omaksein tullos armas (1930) *Laulaos lohduksein / Tanssileikki (1930) *Sinivuolellani / Unelmissain (1930) == Lähteet == Luokka:Suomalaiset arkkitehdit Luokka:Suomalaiset bassot Luokka:Ruotsinsuomalaiset henkilöt Luokka:Vuonna 1895 syntyneet Luokka:Vuonna 1968 kuolleet
Honkasaari

Honkasaari tai Rönön Honkasaari on Kuopion Rönön kaupunginosaan kuuluva saari Rönön saaren itäpuolella. Rönön Honkasaareen ei ole siltayhteyttä. Saari on osa joulukuussa 2017 perustettua Kuopion kansallista kaupunkipuistoa. == Lähteet == Luokka:Rönö Luokka:Kallaveden saaret luokka:Kuopion saaret
Ritosenlampi

Ritosenlampi on pieni, noin hehtaarin laajuinen lampi Kuopion Rahusenkankaan kaupunginosassa, noin 2,5 kilometriä kaupungin keskustan pohjoispuolella. lammesta on purkuoja Saarijärveen. ==Lähteet== Luokka:Kuopion järvet Luokka:Rahusenkangas Luokka:Haukiveden–Kallaveden alue
Lehtosaari (Kuopio, Rönö)

Lehtosaari tai Rönön Lehtosaari on Kuopion Rönön kaupunginosaan kuuluva saari Rönön saaren kaakkoispuolella. Lehtosaareen ei ole siltayhteyttä. Saari on osa joulukuussa 2017 perustettua Kuopion kansallista kaupunkipuistoa. == Lähteet == Luokka:Rönö Luokka:Kallaveden saaret luokka:Kuopion saaret
Soininsaari

Soininsaari on saari Hämeenlinnan Mahalahden kaupunginosassa Alajärvellä. Saari on suosittu virkistysliikunnan kohde. Saaressa on nuotiopaikka ja laavu, ulkoilureitti ja uimapaikka. Pinta-alaltaan 16 hehtaarin laajuinen Soininsaari muodostaa osan Hämeenlinnan Tervaniemen ja Soininsaaren ulkoilualuetta. Soininsaaren omistaa Hämeenlinnan ja Hattulan kuntaryhmä. ==Lähteet== ==Aiheesta muualla== *Sini Malminiemi (2.3.2018) Talviretkeilyn helmet Hämeenlinnan kupeessa – Tervaniemi ja Soininsaari (retkipaikka.fi) * Luokka:Suomen sisävesien saaret Luokka:Majalahti
RIM-156 SM2

RIM-156 Standard SM-2ER Block IV on yhdysvaltalaisen Raytheonin valmistama kiskoa pitkin laukaistava maasta-ilmaan-ohjus, jota käytetään AEGIS- ja Mk 41 VLS -järjestelmin varustetuilla sota-aluksilla. VLS-järjestelmään ei kyetty sijoittamaan aiempia RIM-67 Standard -ohjuksia.designation-systems.net Yhdysvaltain laivasto pyysi ensin Block IV -ohjuksen tunnukseksi RIM-68A:ta, mikä olisi ollut jatkumoa edeltäneisiin RIM-66 Standard ja RIM-67 Standard -ohjuksille. Tunnus AIM-68 oli jo kuitenkin 1960-luvulla valmistetulla Yhdysvaltain ilmavoimien ilmatorjuntaohjuksella, vaikka järjestelmä olikin jo poistunut käytöstä ohjeistus ei antanut mahdollisuutta uudelleen käyttää numeroa. Siten pyyntö hylättiin ja ohjukselle annettiin numeroksi RIM-156A. Joissakin lähteissä on käytössä RIM-67E, mutta se ei ole oikein ja mahdollisesti se on ollut ainoastaan lyhyen aikaa käytössä ennen virallisen numeron julkistamista. Ohjus käyttää uutta Mk 72 apumoottoria, joka on merkittävästi lyhyempi kuin alkuperäinen SM-2ER:n apumoottori. Lisäksi apumoottorissa ei ole ohjauspintoja, vaan siinä käytetään työntövoimavektorointia (). Varsinaista ohjusta on myös muutettu parantamalla ohjaus- ja hallintajärjestelmää kuten Mk 45 Mod 10 TDD, mikä parantaa osumatodennäköisyyttä pienen tutkapinnan maaleihin häirittynä. Uuden Mk 45 apumoottorin valmistusongelmat viivästyttivät ohjelmaa ja ensimmäinen koelaukaisu tehtiin vasta joulukuussa 1992 eli noin puolitoista vuotta aikataulusta myöhässä. Myöhästymisen vuoksi ohjuksen torjuntakykyä ei testattu ennen kuin aloitettiin ballististen ohjusten torjuntaan kykekenevän Block IV A TBMD -ohjuksen kehitys. Block IV -ohjuksen testaus kuitenkin jatkui ja operatiivinen valmius saavutettiin elokuussa 1999. RIM-156B SM-2ER Block IV A -ohjuksen suunniteltiin olevan laivaston aluetorjuntaohjusjärjestelmän ()runkona, joka kykenisi myös ballististen ohjusten torjuntaan. Ohjusjärjestelmän tulisi kyetä saman aikaisesti perinteiseen ilmatorjuntaan kuten Block IV -ohjus. Ohjukseen asennettiin radio- ja infrapunataajuuksilla toimiva hakupää, uudistettu Mk 125 taistelukärki ja TBM-ohjusten torjuntaan tarvittava autopilotti. Järjestelmä vaatii toimiakseen päivitetyn AEGIS- järjestelmän, joka kykenee osoittamaan ballistiset ohjukset ohjuksen maaleiksi. Koelaukaisut alkoivat 1994 ja tammikuussa 1997 ammuttiin alas ensimmäinen ballistinen ohjus, kun maalina oli MGM-52 Lance. Kehitystyö jatkui joulukuuhun 2001, jolloin NATBMD-ohjelma lakkautettiin. Alkuperäisen suunnitelman mukaan järjestelmän piti olla operatiivisessa käytössä 2003. == Lähteet == Luokka:Ilmatorjuntaohjukset Luokka:Yhdysvaltalaiset ohjukset
RUM-139 VL-Asroc

RUM-139 VL-Asroc on yhdysvaltalaisen Lockheed Martinin (Loralin) valmistama sukellusveneentorjuntaohjus.designation-systems.net 1980-luvun alussa Yhdysvaltain laivasto etsi yhtä korvaavaa järjestelmää pinta-alusten RUR-5 Asroc ja sukellusveneiden UUM-44 Subroc järjestelmille. Suunniteltu RUM/UUM-125 Sea Lance -järjestelmä kuitenkin ajautui teknisiin ja rahoituksellisiin ongelmiin. Järjestelmästä valmistettiin siten ainoastaan sukellusvenejärjestelmä UUM-125A. Pinta-aluksille luotiin Mk 41 VLS -siiloihin soveltuva järjestelmä. Sopimus RUM-139A VL-Asrocin valmistamisesta tehtiin Goodyearin kanssa vuonna 1983. Loral osti Goodyear Aerospacen ja Lockheed Martin osti 1996 Loralin puolustusteollisuusdivisioonan. Uuden järjestelmän koeammunnat alkoivat 1986 ja järjestelmän piti olla operatiivisessa käytössä 1989. Kehitysohjelma keskeytettiin 1988, kun tehtiin päätös UUM-125A:n pinta- aluksiin soveltuvan version RUM-125A Sea Lance valmistamisesta. Ohjelma oli jäissä vuoteen 1990, jolloin Sea Lance ohjelma lakkautettiin. RUM-139A saatiin operatiiviseen käyttöön 1993. RUM-139A:n kuuluu RUR-5 ASROC -raketti, jossa on täysin uusi kiinteää polttoainetta käyttävä rakettimoottori. Raketti laukaistaan Mk 41 VLS -järjestelmän siilosta. ASROC:n inertiaohjausta täydentää digitaalinen autopilotti, joka ohjaa lentoa Mk 114 Mod 9 -raketin palokaasujen vektoriohjauksella. Autopilotti tekee järjestelmästä ohjautuvamman kuin aiempi RUR-5 ja mahdollistaa matalamman lentoradan. Taistelulatauksena on Mk 46 Mod 5A -torpedo, joka laskeutuu ennalta lasketussa paikassa laskuvarjolla veteen. Noin vuonna 1995 torpedon valmistaja Raytheon valmisti matalissa vesissä toimivan variantin Mk 45 Mod 5A(ASW). Vuodesta 1996 alkaen järjestelmän torpedoina ovat toimineet uudistetut torpedot, jolloin järjestelmä tunnus on RUM-139B. Vuodesta 2001 kaikki RUM-139A:t on päivitetty käyttämään uutta torpedoa. RTM-139B on torpedon inertiaohjausta käyttävä variantti. Vuonna 2001 tunnus RUM-139C varattiin Raytheon Mk 54 Mod 0 -torpedolla varustetulle järjestelmälle. Torpedo otettiin tuotantoon lokakuussa 2004 ja integrointi testaus VL-Asroc-järjestelmään tehtiin 2005. Järjestelmästä on myös koulutusversiot RTM-139A, RTM-139C ja DRUM-139A. == Lähteet == Luokka:Yhdysvaltalaiset ohjukset
Hypotalamus–aivolisäke-akselit

Hypotalamus–aivolisäke-akselit ovat umpieritysjärjestelmän hormonaaliseen kontrolliin liittyviä kytkentöjä, joissa osallisina ovat aivoissa sijaitsevat hypotalamus ja aivolisäke sekä kolmas osa. Hypotalamus–aivolisäke-akselit säätelevät hormonien eritystä sekä pitoisuuksia kehossa. Hormoneja joita hypotalamus ja aivolisäke erittävät kutsutaan hypotalamus–aivolisäke- hormoneiksi. ==Akselit== *Hypotalamus-aivolisäke-sukurauhanen -akseli (HPG- akseli) ** stimulaatio: GnRH ** vaste: FSH/LH *Hypotalamus-aivolisäke- lisämunuaiskuori -akseli (HPA-akseli) ** stimulaatio: CRH (ACTH-RH) ** vaste: ACTH *Hypotalamus-aivolisäke-kilpirauhanen -akseli (HPT-akseli) ** stimulaatio: TRH ** vaste: TSH *Hypotalamus-aivolisäke-somatotropiininen -akseli (HPS-akseli) ** stimulaatio: GHRH ** vaste: GH *Hypotalamus- aivolisäke-prolaktiini -akseli (HPP-akseli) ** stimulaatio: Erittäin monimutkainen / tieteelle tuntematon, todennäköisesti osallistuvat dopamiini, estradioli, progesteroni, TRH ja vasoaktiivinen intestinaalinen peptidi (VIP)J. Larry Jameson (22 March 2013). Harrison's Endocrinology, 3E. McGraw Hill Professional. p. 16. ISBN 978-0-07-181487-4.Tony M. Plant; Anthony J. Zeleznik (15 November 2014). Knobil and Neill's Physiology of Reproduction. Academic Press. pp. 479–. ISBN 978-0-12-397769-4. ** vaste: PRL ==Katso myös== *Neurohypofyysi ==Lähteet== *https://embryology.med.unsw.edu.au/embryology/index.php/Endocrine_- _Hypothalamus_Development#Hypothalamus_Endocrine_Axes *http://www.endocrinesurgeon.co.uk/index.php/what-is-the-hypothalamo- pituitary-axis ===Viitteet=== Luokka:Endokrinologia
Komarov

Komarov tai Komarova on seuraavien henkilöiden sukunimi: * Aleksander Komarov (s. 1962), suomenvenäläinen jääkiekkoilija * Aleksandr Komarov (1923−2013), neuvostoliittolainen jääkiekkoilija * Aleksandr Komarov (1830−1904), venäläinen kenraali * Aleksei Komarov (1921–2013), neuvostoliittolainen soutaja * Jelena Komarova (s. 1985), azerbaidžanilainen painija * Leo Komarov (s. 1987), suomenvenäläinen jääkiekkoilija, olympiavoittaja ja maailmanmestari * Matvei Komarov (n. 1730–1812), venäläinen kirjailija * Stanislava Komarova (s. 1986), venäläinen uimari * Tatjana Komarova (s. 1968), valkovenäläinen säveltäjä * Vladimir Komarov (1927–1967), neuvostoliittolainen kosmonautti * Vladimir Komarov (1949–2018), neuvostoliittolainen pikaluistelija * Vladimir Komarov (1869–1945), neuvostoliittolainen kasvitieteilijä * Vladimir Komarov (s. 1980), venäläinen jalkapalloilija.
Kadmiumsyanidi

Kadmiumsyanidi (Cd(CN)2) on kadmium- ja syanidi-ionien muodostama epäorgaaninen ioniyhdiste. Yhdistettä käytetään pinnoitettaessa metalleja elektrolyyttisesti kadmiumilla. ==Ominaisuudet, valmistus ja käyttö== Kadmiumsyanidi on huoneenlämpötilassa valkoista kiteistä ainetta, jonka kiderakenne on samankaltainen sinkkisyanidin kanssa. Kuumennettaessa yhdiste muuttuu väriltään ruskehtavaksi. Yhdiste liukenee kohtalaisesti veteen. Kadmiumsyanidi reagoi syanidiliuoksien kanssa muodostaen kompleksi-ioneja kuten trisyanokadmaatti(II)- ja tetrasyanokadmaatti(II)-ionit ([Cd(CN)3]- ja [Cd(CN)4]2-). Kadmiumsyanidi liukenee hyvin väkeviin happoliuoksiin. Kadmiumsyanidia voidaan valmistaa kadmiumhydroksidin ja vetysyanidin välisellä reaktiolla tai saostamalla kadmiumsuolaliuoksista alkalimetallisyanidien avulla. :Cd(OH)2 \+ 2 HCN → Cd(CN)2 \+ 2 H2O Kadmiumsyanidia käytetään kadmiumin lähteenä päällystettäessä metalleja kadmiumilla elektrolyyttisesti. ==Lähteet== Luokka:Kadmiumyhdisteet Luokka:Syanidit
Sä kuljetat mua

Sä kuljetat mua on J. Karjalaisen seitsemäs sooloalbumi, joka julkaistiin 19. lokakuuta 2018. Albumin on tuottanut Janne Haavisto. Levyltä on julkaistu singlet “Tule kesäyö” ja “Tummansininen seuralainen”. Yksittäisistä kappaleista runsaasti huomiota mediassa on saanut ”Terve, Sirkka Lautamies”. Albumista on ilmestynyt CD ja LP-levy, ja se on myös digitaalisesti saatavilla. == Vastaanotto == Helsingin Sanomat Kaaoszine Soundi Helsingin Sanomien Ilkka Mattilan mukaan albumi jatkaa J. Karjalaisen edellislevyjen menestysreseptiä. Hänen mielestään levy on tummempi ja mystisempi kuin edellinen albumi Sinulle, Sofia. Soundin Hannu Linkola kirjoittaa levyn olevan "vaivattomuuden taidetta, jossa äänet ja sanat palvelevat jotakin suurempaa". == Kappaleet == ==Muusikot== *J. Karjalainen — laulu, kitara, huuliharppu *Mikko Lankinen — kitara *Tom Nyman — basso *Janne Haavisto — rummut *Pekka Gröhn — kosketinsoittimet == Lähteet == Luokka:J. Karjalaisen albumit Luokka:Vuoden 2018 albumit Luokka:Janne Haaviston tuottamat albumit
Mk 45 5"/54

Mk 45 5"/54 on Yhdysvaltain laivaston viiden tuuman 54 pituuskaliiperin tykki asennuksena Mk 45. Tykillä on mahdollista ampua pinta-, ilma- ja maamaaleja.United States Navy Fact File Mk45 Mod 4 mahdollistaa pidemmän 62 pituuskaliiperin tykin asentamisen, mikä parantaa tykin kantamaa ja siten maamaalien ampumiskykyä. Tykkimiehistönä on tykin johtaja, EP-2 operaattori (ampuja) ja neljä lataajaa, jotka kaikki toimivat kannen alla. Tykkitornissa ei ole miehitystä. EP-2 operaattori kykenee vastaamaan yksinään tulitoiminnasta mikäli tykin 20 kranaatin rummussa on kranaatteja. == Lähteet == == Aiheesta muualla == Luokka:Laivatykit
25 mm Mk 38 MGS

25 mm Mk 38 MGS on Yhdysvaltain laivaston asejärjestelmä, jossa on 25 millimetrin Mk 242 Bushmaster -tykki yksiputkisella Mk 88 asennuksena.navweaps.com == Lähteet == Luokka:Laivatykit
Mk 32 SVTT

Mk 32 SVTT on Yhdysvaltain laivaston torpedojärjestelmä. Pääosa järjestelmistä on kolmiputkisia yksikköjä, joita voi alustalla kääntää kohti maalia. Poikkeuksena on kuitenkin Mod 9, jossa on ainoastaan kaksi kiinteästi asennettua putkea. Järjestelmällä voidaan laukaista Mk 44-, Mk 46-, ja Mk 50 -torpedoja, joista viimeisiä Mod 17 alkaen. Lisäksi voidaan käyttää Mk 54 -torpedoja. Putkien laukaisu voi tapahtua kauko-ohjatusti, mutta niissä on myös käsinlaukaisumahdollisuus Mod 15 -versiota lukuun ottamatta. Laukaisu tapahtuu paineilmalla, minkä jälkeen torpedot ohjautuvat maaliin itsenäisesti. Luokka:Torpedot
Seututie 965

Seututie 965 on Pelkosenniemeltä Savukosken kautta Sallan Kelloselälle johtava seututie. Tiellä on pituutta noin 98 kilometriä. Se on koko matkalta päällystetty ja kaksikaistainen. == Reitti == * Pelkosenniemi ** Pelkosenniemi (vt 5, E63) * Savukoski ** Savukoski (st 967) * Salla ** Saija ** Kotala (yt 9651) ** Kelloselkä (kt 82) == Lähteet == 965
Koskinen ja kreikkalainen kolmio

Koskinen ja kreikkalainen kolmio on Kariston vuonna 2000 julkaisema ja Seppo Jokisen kirjoittama jännitysromaani. Kirja on 5. osa Komisario Koskisesta kertovassa sarjassa.DekkariNetti Viitattu 13.7.2022. == Lähteet == == Aiheesta muualla == * Kirjasampo Luokka:Jännitysromaanit Luokka:Seppo Jokisen teokset
Yhdysvaltain edustajainhuoneen vaalipiirit

Yhdysvaltain edustajainhuoneen vaalipiirit ovat alueita, joihin Yhdysvaltain osavaltiot on jaettu edustajien valitsemiseksi Yhdysvaltain edustajainhuoneeseen. Vaalipiirejä on 435, ja kustakin vaalipiiristä valitaan yksi edustaja. Lisäksi viidestä territoriosta ja Washington (DC):stä valitaan yhteensä kuusi edustajaa, joilla ei ole äänioikeutta edustajainhuoneessa uusista laeista ja lakimuutoksista äänestettäessä. Yhdysvaltain edustajainhuoneen vaalipiirit muodostetaan väkiluvun perusteella. Vaalipiirien keskimääräinen väkiluku on noin 710 000. Väestöltään pienin on Rhode Islandin ensimmäinen piiri, jossa asuu hieman yli 526 000 asukasta. Suurin on Montana (925 000 asukasta), jossa on yksi vaalipiiri, eli osavaltion rajat ovat samat kuin vaalipiirin rajat. Pinta-alaltaan suurin vaalipiiri on Alaska, joka Montanan tavoin muodostaa yhden piirin. Pinta-alaltaan pienin piiri on New Yorkin kolmastoista piiri, joka sijaitsee Manhattanin pohjoisosassa. Eniten vaalipiirejä on Kaliforniassa (53 piiriä) ja vähiten yhden piirin osavaltioissa, joita ovat Alaskan ja Montanan lisäksi Delaware, Pohjois- Dakota, Etelä-Dakota, Vermont ja Wyoming. Vanhin vaalipiiri on Delaware, jonka nykyiset rajat ovat samat kuin vuonna 1789. Inhimillisen kehityksen indeksillä mitattuna hyvinvointi on runsainta Kalifornian 18. piirissä ja niukinta Kalifornian 21. piirissä. Vaalipiirien rajojen määrittelyyn liittyy käsite gerrymandering. Sillä tarkoitetaan rajojen muodostamista niin, että se suosii tiettyä puoluetta tai ehdokasta. ==Lähteet== Luokka:Yhdysvaltain liittovaltion hallinto
Seutu-Sanomat

Seutu-Sanomat oli Lounais-Hämeessä ja Loimaalla vuosina 1989–2020 ilmestynyt ilmaisjakelulehti. Lehteä kustansi Hämeen Sanomat Oy. Lehti ilmestyi kerran viikossa ja sen levikkikuntia olivat Forssa, Humppila, Jokioinen, Loimaa, Somero, Tammela, Urjala ja Ypäjä. Lehden levikki oli noin 37 000 kappaletta.Seutu-Sanomien mediatiedot. . Lehti lakkautettiin syksyllä 2020. ==Lähteet== Luokka:Ilmestymästä lakanneet suomalaiset sanomalehdet Luokka:Suomalaiset ilmaisjakelulehdet Luokka:Forssan media Luokka:Lounais-Häme Luokka:Hämeen Sanomat
Suomen vietnamilaiset

Suomen vietnamilaiset ovat Suomessa asuvia vietnamilaisia. Suomen vietnamilaisia oli 12 310 vuonna 2021. Ensimmäiset vietnamilaiset saapuivat Suomeen vuonna 1979, jolloin Suomi vastaanotti 100 venepakolaista Malesiasta. Vuonna 1989 vietnamilaispakolaisten määrä Suomessa oli noin 800 henkeä. == Uskonnot == Suurin osa Suomen vietnamilaisista on mahajanabuddhalaisia. 23 % Suomen vietnamilaisista on uskonnottomia ja 9 % kristittyjä, useimmat näistä katolisia. Turussa toimii Suomen vietnamilaisten buddhalaisten yhdyskunta, joka on perustanut Moision kaupunginosaan Liên Tâm -luostarin. Pienempi Suomen Vietnamilaisten Buddhalaisuus Yhdyskunta toimii Vantaalla ja omistaa temppelin Länsisalmella. Keravan Saviolla vietnamilaisilla on Chùa Đai Tho -nimellä tunnettu temppeli. == Lähteet == Vietnamilaiset
Suomen thaimaalaiset

Suomen thaimaalaiset ovat Suomessa asuvia thaimaalaisia. Thaimaassa syntyneitä on 10 517. ==Naiset== Thaimaalaisista 8 286 on naisia ja 2 231 miehiä. Vuonna 2017 suurin osa ulkomaalaisista naisista, jotka solmivat avioliiton suomalaisen kanssa, oli thaimaalaisia. ==Lähteet== Thaimaalaiset
Gotham (kirjaintyyppi)

Gotham on Hoefler & Co. -yhtiön vuonna 2000 julkaisema geometrinen sans-serif- kirjaintyyppi. Kirjaintyyppi suunniteltiin alun perin GQ-lehdelle. Gotham on saanut innoituksensa maailmansotien välisen ajan konstailemattomista sans- serif-kirjaimista, joita käytettiin rakennuksissa ja kylteissä. Yhtenä esikuvana toimivat New Yorkin Port Authority -linja-autoaseman opasteiden kirjaimet. Kirjaintyyppi sopii moniin tarkoituksiin, sillä siitä on runsaasti eri leikkauksia, ja kirjainperheeseen kuuluu neljä eri levyistä tyyliä: Gotham, Gotham Narrow, Gotham Extra Narrow sekä Gotham Condensed. ==Lähteet== Luokka:Kirjaintyypit
Kärki (Seinäjoki)

Kärki on Seinäjoen kaupunginosa Östermyran suuralueella. Se sijaitsee noin 4,5 kilometrin päässä kaupungin keskustasta etelään. Joulukuussa 2022 alueen asukasluku oli 3 864.Kärjessä sijaitsee peruskoulu. Alueella on myös K-Market. == Lähteet == Luokka:Seinäjoen kaupunginosat Luokka:Östermyra
Tyynenmeren rannikkovuoristo

Tyynenmeren rannikkovuoristo on vuorijonojen ryhmä, joka ulottuu Pohjois- Amerikan Tyynenmeren rannikolla Kanadan Brittiläisen Kolumbian pohjoisosasta Meksikon luoteisosaan. Sen pituudesta noin 7300 km on Yhdysvaltojen ja 1600 km Kanadan puolella. Rannikkovuoret on osa tätä vuoristoa. Toisinaan myös Sierra Nevada Kalifornian itäosassa lasketaan samaan vuoristoon. == Lähteet == Luokka:Pohjois-Amerikan vuoristot
Séchilienne

Séchilienne on kunta itäisessä Ranskassa Isèren departementissa Auvergne- Rhône-Alpesin alueella. Se sijaitsee noin 20 kilometriä Grenoblesta etelään Romanchejoen varrella. Kunnan nähtävyyksiä on suurikokoinen maanvyörymäalue Ruines de Séchilienne. Paikalliset asukkaat pelkäävät uusia maanvyörymiä, mutta asiantuntijoiden mukaan huoleen ei ole syytä. Toinen nähtävyys on 1200-luvulta peräisin oleva linna Château des Alleman. Linna kunnostettiin 1800-luvulla. Tämän jälkeen se poltettiin vuonna 1944 toisen maailmansodan tapahtumissa, mutta linnan torni säilyi tuholta.Tour de France 2018 Tiedosto:Ruines_de_Séchilienne_le_14-07-06.jpg|Ruines de Séchilienne Tiedosto:Chateau_des_Alleman_abc1.jpg|Château des Alleman ==Aiheesta muualla== ==Lähteet== Luokka:Isèren kunnat
Port Authority Bus Terminal

Port Authority Bus Terminal on New Yorkin ja Yhdysvaltain suurin kaukoliikenteen linja-autoasema. Se on myös maailman vilkkain linja-autoasema. Asema valmistui vuonna 1950, vajaan kahden vuoden rakennustöiden jälkeen. Ensimmäinen merkittävä laajennus aloitettiin vuonna 1960, jolloin aseman katolle lisättiin kolme parkkitasoa, joihin mahtui yhteensä 1 000 autoa. XBL- bussiväylä rakennettiin 1970-luvulla New Jerseyhyn nopeuttamaan pääsyä asemalle. XBL lisäsi Port Authorityn liikennettä voimakkaasti. Aseman kokoa kasvatettiin 1970- ja 1980-lukujen kuluessa yli 50 %. Uudessa laajennusosassa on 52 uutta bussilaituria sekä kauppakeskus. == Lähteet == == Aiheesta muualla == Luokka:Linja-autoasemat Luokka:New Yorkin liikenne Luokka:Manhattanin rakennukset ja rakennelmat Luokka:Midtown (Manhattan)